— 105 — 
initio phlebotomatus, purgatusque fuit; sic fauste numine in sa- 
nitatem restitutus est. Quandoque vero glans oblique collidit, 
et cranium tantum radit, quorum aliquot citra ossis artificialem 
rasionem, nec perforationem curavimus, ac curare fecimus: alios 
rasoriis scalpris ad membranam usque scalpimus, nonnullos alios 
modiolo recta ad teli sedem aperuimus, et saepius quidem felici 
successu, ex quibus aliquot alios superstites nominare possemus. 
Aliquos etiam sola illisione levissima a globulo facta, cum in 
fronte, tum in aliis partibus capitis, quae negligentia tam patientium, 
quam artificum interiisse vidimus, quibus omnibus recta ad os 
ictu pus collectum reperiebatur sub membranis. Verum non 
modo ex iis obiisse diem credimus qui a glande sclopeti lepiter 
erant vulnerati, et citra omnem ossis fracturam, sed alios etiam 
multos, qui ab aliis telis erant affecti, lapidibus, nempe fustibus, 
casu vel illisione alia levi.“ 
3. ,Narrabo ego sincere quod vidi, Cum chirurgia facti- 
tarem, puerum curayi annum agentem aetatis suae plus minus 
septimum, qui ex podio altitudinis circiter pedum duodecim pro- 
ciderat in caput, ubi bregma una cum frontis ossis suprema 
parte sibi adeo confregerat, ut fragmenta ossium inter sese 
divisa manifestissime tactu perciperentur: cutis tamen nullo loco 
erat separata seu vulnerata, quod in solum planum concidisset, 
nec pileus e capite decessisset, Puer hic agebat sub tutela 
cuiusdam D. Ancillae, quae olim Astae puellas instruebat acu 
pingere, divertebatque tunc temporis in foro Gaudinensi in hospitio, 
quod quondam dicebatur domus Placentiae, in qua podium erat 
parte interna domus et supra portam. Ad hujus igitur curam 
accitus, ubi tam grandem calvariae confractionem percepi, totus 
animo confusus constiti: puer autem loquebatur, animoque con- 
stabat dum appuli (quamyis statim a casu exanimis et sine lo- 
quela effectus fuisset, mox et evomuisset, quae in prandio 
sumpserat, et bilem simul) pulsu integro sed paulo frequentiore 
quam pro natura esse debuisset. Multa hercle animo mecum 
ipse pervolvebam interea, dum medica medicamenta expectabam 
a pharmacopoeo deferenda, nempe cum cutem dividerem, et ossa 
evellerem, vel sinerem: tandem potior ratio praevaluit. Non 
secui, sed tantum caput totum obduxi medicamento confecto ex 
abundanti bolo armena, et myrtilorum baccis contritis et exceptis 
duplo rosaceo, et una parte aceti, et altera albuminum ovorum: 
quo genere medicamenti quatriduum sum usus, mox ad siccantia 
temperate me converti: tandem citra sectionem convaluit, et multos 
annos post salubriter vixit, quem item vivere puto: nominis 
eius non memini, quod dudum sit. Quae autem ratio occurrerit, 
